KLASA: 106-01/22-01/01

URBROJ: 01-01-22-13

Vukovar, 2. lipnja 2022.

Temeljem Odluke o organizaciji manifestacije Međunarodni dan Dunava – Dunav Fest, (KLASA: 106-01/22-01/01, URBROJ: 01-01-22-1 od 19. travnja 2022. godine), direktorica Turističke zajednice grada objavljuje

**JAVNI POZIV**

za sudjelovanje na natjecanju u pripremi fiš-paprikaša u sklopu obilježavanja Međunarodnog dana Dunava – Dunav Fest Vukovar koji će se održati 25. lipnja 2022. godine (subota) na šetnici uz Dunav ispod dvorca Eltz.

**Program:**

16,00 Okupljanje natjecatelja i registracija  
17,00 Početak kuhanja fiša

18,00 Završetak kuhanja i predaja uzoraka  
19,30 Proglašenje pobjednika i dodjela nagrada

**Posebne naznake:**

1. Kotizacija: 200,00 kn koju je potrebno uplatiti na račun Turističke zajednice grada Vukovara, IBAN: HR1025000091102033079 Addiko bank d.d., Model: 24, Poziv na broj: OIB NATJECATELJA, Opis: KOTIZACIJA ZA FIŠIJADU, uz predočenje potvrde o uplati i popunjene prijavnice najkasnije do 17. lipnja 2022.
2. Organizator će za potrebe kuhanja osigurati 3 kg ribe, drva, voditelja, nagrade za prva tri mjesta, zahvalnice za sve natjecatelje.
3. Natjecatelji se obvezuju dodijeljeni prostor držati uredno te nakon kuhanja površinu vratiti u prvobitno stanje

**Obavezno** koristiti podložak za kuhanje!

1. Prijave se vrše putem prijavnice koju možete preuzeti na stranicama Turističke zajednice grada Vukovara na [www.turizamvukovar.hr](http://www.turizamvukovar.hr), na stranicama Grada Vukovara na [www.vukovar.hr](http://www.vukovar.hr) ili osobno u Turističkoj zajednici grada Vukovara, J.J. Strossmayera 15, (radnim danom 7,00 – 15,00 sati, subotom od 8,00 – 13,00 sati).
2. Prijave su otvorene do **17. lipnja 2022. godine do 12,00 sati**.

**Dokumenti:**

1. Propozicije za fišijadu 2022.
2. Prijavnica za fišijadu 2022.

Direktorica

Marina Sekulić, prof.